Gakuen Alice

Gakuen Alice, også kjent som Alice Academy, er en japansk tegneserie (manga) skrevet og illustrert av Tachibana Higushi. Det ble for første gang utgitt 19. februar 2003 av det japanske magasinet Hana to Yume. Det er senere laget en anime av historien på 26 episoder.

 Handling 
«Mikan Sakura» er en ti år gammel jente som forlater hjembyen for å finne bestevenninnen, «Hotaru Imai», som plutselig flytter til Tokyo for å begynne ved Alice Academy. Mikan finner frem til Alice Academy og blir elev der, men finner ut at dette er en skole hvor alle elevene har en eller annen form for et spesielt talent – kalt Alice. Hennes store utfordring blir å finne hva som er hennes talent og samtidig holde motet oppe for å komme seg gjennom skolegangen, noe som virker vanskeligere enn hun hadde forventet. 
Ulike former og variasjoner av "Alice"
Typer av "Alice" egenskaper
 Vanlig: gruppen som de fleste elevene hører til, et eksempel på vanlig "Alice" er telepati. 
 Teknisk: egenskaper knyttet til teknologi og forskning, der bæreren kan utføre en bestemt aktivitet, som for eksempel å lage mat, tegne osv.
 Somatisk: bæreren bruker fysisk tilgjengelige objekter for å påvirke andre. For eksempel evnen til kontrollere dyr eller mennesker, og evne til å løpe raskt.
 Spesiell: unike og sjeldne egenskaper som ikke passer inn i de andre gruppene. Noen eksempler er skyggemanipulasjon, kloning, mortifikasjon og tidsreiser. 
 Farlig: bæreren har en meget sterk egenskap som kan skape store skader. Ses på som en trussel mot skolen, men bæreren blir utnyttet til å utføre hemmelige oppdrag. Noen eksempler er kontroll over elementer – som ild, vind og is – evne til å kommunisere med spøkelser samt å kaste forbannelser.

Ulike former for "Alice"
 Aldersbestemt: en egenskap som forsvinner når man blir eldre eller voksen.
 Evigvarende: egenskapen er alltid tilgjengelig, men vil ikke være særlig kraftig.
 Uregelmessig: mye av potensialet i en egenskap kan hentes fram og ha stor effekt, men kun i korte perioder om gangen.
 Begrenset: egenskapen er veldig kraftig og kan brukes så ofte og så mye som man vil, men den påvirker bæreren, og å bruke for mye av en slik "Alice" kan forkorte bærerens levetid.
Hovedpersoner

Mikan Sakura er hovedpersonen i serien. Hun er en optimistisk person som prøver å få frem det beste i alt. Hun er atletisk, munter, grei og energisk, men samtidig ganske klønete og ikke særlig intelligent. Gjennom serien kommer det frem at hun er bæreren av en "Alice" som kan forhindre andre i å bruke sine "Alice"-egenskaper. Senere kommer det frem at hun også har en "Alice"-egenskap som gjør at hun kan stjele andre sine "Alice" og i tillegg plante disse egenskapene hos andre. Dermed havner hun i gruppen med de som bærer spesielle egenskaper. I animeserien blir hun spilt av stemmeskuespilleren Kana Ueda.

Hotaru Imai er Mikans bestevenninne og en viktig karakter i serien. Hun er en intellegent og fornuftig person, som sjeldent viser det hun føler. Hotaru er omsorgsfull, spesielt når det gjelder Mikan. Hun har en "Alice" som gjør at hun kommer med oppfinnelser, og havner derfor i gruppen for de med tekniske egenskaper. I animeserien blir hun spilt av stemmeskuespilleren Rie Kugimiya.

Natsume Hyuuga er også en av hovedkarakterene i serien. Han er som oftest samme med sin bestevenn, «Luca Nogi». Han blir sett på som et geni, men fryktes av mange elever på grunn av sitt dårlige humør og fordi han bærer en meget kraftig "Alice" – evnen til å kontrollere ild. Derfor blir han plassert i gruppen for de farlige, og er dermed også en av de som utfører hemmelige oppdrag for skolen. Dette fører til at han bygger opp et stort hat mot skolen. I animeserien blir han spilt av stemmeskuespilleren Romi Paku.

Luca Nogi er barndomsvennen til Natsume, og er halvt fransk og japansk. Han er hyggelig og snill, men oppfører seg kaldt mot andre fordi han – i likhet med Natsume – har et dårlig forhold til skolen. Han bryr seg veldig mye om Natsume, og er alltid bekymret for ham. Luca er bærer av en "Alice" som lar ham kontrollere dyr ved hjelp av feromoner, og tilhører derfor for de med somatiske egenskaper. I animeserien blir han spilt av stemmeskuespilleren Miwa Yasuda.

Media
Manga
Gakuen Alice er skrevet og illustrert av Tachibana Higuchi, og ble publisert av Hakusensha i magasinet Hana to Yume. Serien er på 31 bind. Det første ble utgitt 19. februar 2003 og det siste 20. juni 2013. Noen bind av den engelske oversettelsen ble publisert i Nord-Amerika av forlaget Tokyopop. 

Anime  
Det har blitt laget en 26 episoder lang animeserie av mangaen. Den ble vist fra 30. oktober 2004 til 14. mai 2005. Åpningsmelodien er «Pikapika no Taiyou (Shining sun)», sunget av personen som spilte «Mikan», Kana Ueda. Avslutningsmelodien, «Shiawase no Niji (Rainbow of Happiness)», ble sunget av Ueda i duett med stemmeskuespilleren for «Hotaru», Rie Kugimiya.

Kilder
 Aniplex's official website for Gakuen Alice 
 NHK's official website on Gakuen Alice 
 Official Gakuen Alice ~Kira Kira Memory Kiss~ Playstation 2 Game Homepage  
 Enoki Films USA official website for Gakuen Alice
 Right Stuf/Nozomi's Official Gakuen Alice Website 

 Eksterne lenker 



Kategori:Manga
Kategori:Animeserier
Kategori:Japanske animerte fantasyserier
Kategori:Japanske animerte barneserier
Kategori:Japanske TV-produksjoner fra 2000-årene